als_Latn dik_Latn sna_Latn
UPDATE–Kryeministri Edi Rama ka zgjedhur që në orët e para të mëngjesit të mbërrijë në KRyesinë e Kuvendit në një takim kokë më kokë me Kryetarin e Kuvendit Ilir Meta. Nuk është ende e qartë se çfarë po diskutojnë dy krerët e lartë të shtetit por gjithësesi takimi vjen në një periudhë jo fort të qetë për kreun e Lëvizjes Socialiste për Integrim.Përveç çështjes që tanimë po hetohet nga Prokuroria e që lidhet me dëshmitë e deputetit Tom Doshi për skenarin e vrasjes së dy deputetëve me financimin sipas tij të Kryetarit të Kuvendit, temë diskutimi është dhe afrimi i zgjedhjeve lokale. Ende PS dhe LSI nuk kanë përfunduar listën e kandidatëve për në zgjedhjet e 21 Qershorit.
Takimit të nisur në Kryesinë e Kuvendit midis Kryeministrit Edi Rama dhe Kryetarit të Kuvendit Ilir Meta i është bashkuar pak minuta më parë edhe Ministri i Brendshëm Saimir Tahiri. Ai është parë të hyjë në zyrën e Metës ndërsa gjithçka ndodh një ditë para protestës së paralajmëruar nga opozita.
als_Latn als_Latn